Проектот In4Child и ЛУНА ТРИНИТИ

те повикува на

**„** **Организација на обукa за тренери за Компасито“**

*во Битола*

*на 04/06.12.2019*

*11/13.12.2019*

*со почеток во 14 часот*

*во Хотел Театар - Битола*

Проектот In4Child е имплементиран од страна на Универзитет „Св. Климент Охридски“ - Висока медицинска школа Битола, кој што се осврнува на еден од најитните и најважните предизвици на прекуграничната област и на поширокиот регион: пристапот на децата од ранливи популации до психо-социјална и здравствена заштита, како и развивање мрежа за соработка за заеднички интервенции од страна на волонтери, истражувачи од социјални/хуманистички науки и здравствените работници. Конзорциумот на партнерите бара размена на know-how, добри практики и алатки, со цел да се обезбеди социјална поддршка за децата кои припаѓаат на ранливи групи и се изложени на ризик, и развиваат иновативни образовни интервенции за децата и родителите.

Главните целни групи се:

- Деца што работат и / или живеат на улиците

- Деца што живеат во ромски населби

- Деца бегалци во северна Грција и во Република Северна Македонија, во близина на границите (пограничниот регион во Килкис, кампови за релокација во Неа Кавала, Диавата, Керсо и други кампови во соодветната област и областа Гевгелија).

- Деца што живеат во оддалечени области без пристап до услуги и објекти

- Родители / членови на семејството

- Заинтересирани / едукатори / социјални научници / волонтери

Главната цел на проектот In4Child е да го подобрува пристапот на децата од ранливите популации кон психосоцијални и здравствени услуги, истовремено обезбедувајќи образовни интервенции насочени и кон децата и родителите. Проектот спроведува сеопфатен пристап за олеснување на пристапот до децата во движење, децата на улица, како и децата од други ранливи групи (Роми, мигранти, рурални средини).

Оваа обука е наменета да обучи тренери според методологијата за едукација на човекови права на деца според прирачникот **Компасито**, издание на Совет на Европа која што ќе биде во траење од четири дена и тоа **04, 06, 11 и 13 Декември 2019 год**., во Хотел „Театар“ во Битола.

за психосоцијални истражувачи, волонтери од општествените науки и здравствени работници каде што учесниците ќе бидат запознати со: културолошките особености на децата во движење - бегалци, мигранти, деца кои живеат/работат на улица; приказ на нивните психосоцијални и едукативни потреби; примери за модели на психосоцијална работа со деца во движење во Македонија и во други земји; алатки за работа со деца кои живеат/работат на улица.

Ако...

* сакаш да промислуваш и растеш интелектуално и емотивно,
* сакаш повеќе да знаеш за едукација на деца за човековите права
* сакаш повеќе да знаеш за неформална образовна методологија
* ти е важно како да ги поттикнеш децата да делуваат, размислуваат за своите права
* си подготвен/а да влезеш во процес на преиспитување на сопственото делување и важна ти е личната одговорност,
* бараш простор, инспирација и сојузници за општествена промена,

**ДОБРЕДОЈДЕНИ СТЕ ДА СЕ ПРИЈАВИТЕ НА ОВАА ОБУКА!**

Тренингот е отворен за сите полнолетни лица на Република Северна Македонија (нема горна старосна граница). За учество на тренингот не е потребно да сте член на здруженија на граѓани или да сте активен во некоја неформална граѓанска иницијатива.

**Начин на пријавување и избор на учесници:**

Доколку сакате да бидете дел од оваа четири дневна обука, ве молиме да ја пополните приложената пријава (подолу во овој повик) и да ни ја доставите на оваа и-мејл адреса: lunatrinity.ngo@gmail.com.

Ќе одбереме 15 учесници, врз основа на содржината на пополнетата пријава. За исходот на изборот ќе ве известиме најдоцна до 03.12.2019.

При изборот на учесници на обуката , тренерскиот тим ќе се води од пополнетата пријава.

Доколку имате било какви прашања поврзани со обуката, нашиот контакт е:

ЛУНА ТРИНИТИ

Тел. 075 28 38 28

И-мејл: lunatrinity.ngo@gmail.com

Веб: [www.lunatrinity.org](http://www.lunatrinity.org)

**ПРИЈАВА**

1. Име и презиме:
2. Контакти:
* Адреса на живеење:
* Општина/Град:
* Телефон:
* И-мејл:
1. Датум на раѓање:
2. Пол:
3. а) Зошто сте заинтересирани за оваа обука? Што ве поттикна да се пријавите?

б) Што сакате да добиете од обуката?

1. На кои прашања поврзани со образованието на човекови права со деца би сакале да придонесете и зошто?
2. Дали претходно сте имале искуство со едукација на деца за човекови права ? Доколку одговорите потврдно кратко опишете го вашето искуство?
3. Како и од кого дознавте за овој тренинг?